Държавен вестник, бр. 77, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  77
Допълнителна разпоредба
§ 13. Навсякъде в правилника абревиату­
рата „ЗТТИ“ се заменя със „ЗТТСТИ“.
Преходни и заключителни разпоредби
§ 14. Производителите, вносителите и лица­
та, които въвеждат на територията на страната 
от друга държава – членка на Европейския 
съюз, тютюневи изделия, предоставят до 20 
ноември 2016 г. информацията по чл. 35д, 
ал. 1 ЗТТСТИ за 2015 г.
§ 15. Наредбата за изискванията за етике­
тиране, обозначаване и оформление на тютю­
невите изделия и за определяне на стандарти 
за извършване оценка на съответствието на 
съдържанието на катран, никотин и въгле­
роден оксид в тютюневите изделия, приета с 
Постановление № 184 на Министерския съвет 
от 2004 г. (обн., ДВ, бр. 69 от 2004 г.; изм. и 
доп., бр. 2 от 2005 г., бр. 92 от 2013 г. и бр. 22 
от 2015 г.), се отменя.
§ 16. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
7868
ПОСТАНОВЛЕНИЕ № 250
ОТ 27 СЕПТЕМВРИ 2016 Г.
за одобряване на допълнителни трансфери за 
2016 г. за финансово осигуряване на дейности 
по националните програми „Оптимизация на 
училищната мрежа“, „Ученически олимпиади 
и състезания“, „Осигуряване на съвременна 
образователна среда“, „Без свободен час в 
училище“ и „Достъпно и сигурно училище“, 
одобрени с Решение № 271 на Министерския 
съвет от 2016 г. за одобряване на нацио­
нални програми за развитие на средното 
образование
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери в размер 4 671 400 лв., разпределени по 
общини съгласно приложението, за финансо­
во осигуряване на дейности по националните 
програми „Оптимизация на училищната мре­
жа“, „Ученически олимпиади и състезания“, 
„Осигуряване на съвременна образователна 
среда“, „Без свободен час в училище“ и 
„Достъпно и сигурно училище“, одобрени с 
Решение № 271 на Министерския съвет от 
2016 г. за одобряване на национални про­
грами за развитие на средното образование.
(2) Допълнително необходимите средства 
в размер 232 015 лв. за изпълнение на наци­
оналните програми за развитие на средното 
образование, одобрени с Решение № 271 на 
Министерския съвет от 2016 г. за одобряване 
на национални програми, се осигуряват от 
бюджета на Министерството на образованието 
и науката за 2016 г.
Чл. 2. (1) Допълнителните трансфери по 
чл. 1, ал. 1 да се осигурят за сметка на нама­
ление на утвърдените разходи по „Политика 
в областта на всеобхватното, достъпно и 
качествено предучилищно и училищно обра­
зование. Учене през целия живот“, по бюджет­
на програма „Осигуряване на качеството в 
системата на предучилищното и училищното 
образование“ – 4 439 385 лв., и по бюджетна 
програма „Училищно образование“ – 232 015 
лв., по бюджета на Министерството на обра­
зованието и науката за 2016 г.
(2) Със сумата по чл. 1 да се намалят 
показателите по чл. 16, ал. 3 от Закона за 
държавния бюджет на Република България 
за 2016 г.
(3) Допълнителните трансфери се предос­
тавят по бюджетите на общините от централ­
ния бюджет под формата на обща субсидия 
за делегираните от държавата дейности за 
сметка на намаление на бюджетното взаимо­
отношение на централния бюджет с бюджета 
на Министерството на образованието и нау­
ката за 2016 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2016 г. и да уведоми министъра 
на финансите.
Чл. 4. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2016 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси, чл. 90, ал. 2 от Закона за държавния 
бюджет на Република България за 2016 г. и 
във връзка с т. 3 от Решение № 271 на Ми­
нистерския съвет от 2016 г. за одобряване 
на национални програми за развитие на 
средното образование.
§ 2. Изпълнението на постановлението се 
възлага на министъра на образованието и 
науката и на кметовете на общини.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков